Mestská časť Bratislava – Nové Mesto
Materiál na rokovanie
Miestneho zastupiteľstva
dňa: 16.04.2013

 

S p r á v a

z kontroly  hospodárenia rozpočtovej organizácie
 Základná škola  s materskou školou Za kasárňou  2
___________________________________________________________________

Predkladá :                                                          	Materiál obsahuje :
---------------                                                                     -------------------------
Ing. Ján Dubravec                                                       	1. Návrh uznesenia
miestny kontrolór	                                  		2. Dôvodovú správu
								3. Správu

Spracovateľ :                                                       	Stanovisko právnej skupiny :
------------------	                                                     --------------------------------------
Ing. Ján Dubravec	                                  	           nie je potreba právneho
miestny kontrolór	                                                     posúdenia

Na rokovanie prizvať :
------------------------------

Paed.Dr. Milan Ščasný
riaditeľ ZŠ s MŠ                                                 

Apríl 2013

Návrh uznesenia	

Miestne zastupiteľstvo  

schvaľuje  

Správu z kontroly hospodárenia rozpočtovej organizácie
Základná škola s materskou školou Za kasárňou 2

a/  s pripomienkami

b/  bez pripomienok

Dôvodová správa

Na základe plánu kontrolnej činnosti útvaru miestneho kontrolóra MČ B-NM              na II. polrok 2012, schváleného  Miestnym zastupiteľstvom MČ B-NM  uznesením     č. 11/04 dňa  26. júna 2012 a v súlade so Zásadami kontrolnej činnosti samosprávy MČ B-NM,  miestny  kontrolór s pracovníčkami útvaru kontroly vykonal kontrolu rozpočtovej organizácie Základná škola s materskou školou Za kasárňou 2
.	Cieľom kontroly bolo preveriť finančné hospodárenie kontrolovanej organizácie za roky 2010 a 2011 so zameraním, na príjmovú a výdavkovú časť rozpočtu, ako aj preverenie aktualizácie vnútorných noriem súvisiacich s výkonom kontroly a ich dodržiavanie.

S p r á v a 
z kontroly  hospodárenia rozpočtovej organizácie
 Základná škola  s materskou školou Za kasárňou  2
_________________________________________________________________

	Miestny kontrolór mestskej časti Bratislava - Nové Mesto s pracovníkmi útvaru kontroly vykonal na základe plánu kontrolnej činnosti útvaru miestneho kontrolóra MČ B-NM na II. polrok 2012, schváleného uznesením MZ MČ B-NM č. 11/04 dňa 26.6.2012 a v súlade so Zásadami kontrolnej činnosti samosprávy MČ B-NM, kontrolu  hospodárenia rozpočtovej organizácie Základná škola s materskou školou Za kasárňou 2. 
	Cieľom kontroly bolo preveriť finančné hospodárenie kontrolovanej organizácie za roky 2010 a 2011 so zameraním na príjmovú a výdavkovú časť rozpočtu, ako aj preverenie aktualizácie vnútorných noriem súvisiacich s výkonom kontroly a ich dodržiavanie. 

Program kontroly bol zameraný na :

1. Bežné príjmy organizácie, t.j.
    -  príjmy z podnikania a vlastníctva majetku
    - administratívne a iné poplatky a platby
    - ostatné príjmy   
    - granty a transfery

2. Bežné výdavky organizácie, t.j.
     - materiál a služby   
     - rutinná a štandardná údržba
     -  ostatné tovary a služby

	Stav na úseku činnosti kontrolovanej organizácie  bol zisťovaný  nepriamou kontrolou, t.j. štúdiom predložených dokladov, súvisiacich s predmetom kontroly.  
	Porovnaním zisteného skutočného stavu so stavom požadovaným bolo zistené nasledovné : 

Základná škola s materskou školou Za kasárňou 2 je rozpočtová organizácia s právnou subjektivitou, ktorej zriaďovateľom je Mestská časť Bratislava-Nové Mesto. Súčasťou uvedeného právneho subjektu je Materská škola Šancová. Pôsobnosť školy vymedzuje zákon č.596/2003 Z.z. o štátnej správe v školstve a školskej samospráve. Svoju činnosť finančne zabezpečuje samostatne na základe rozpočtu vyčleneného zriaďovateľom a z doplnkových mimorozpočtových zdrojov. Súčasťou školy je materská škola, školský klub detí a školská jedáleň. Školský vzdelávací program je zameraný na intenzívne jazykové vzdelávanie od prvého ročníka, ktorého cieľom je efektívna výučba dvoch cudzích jazykov. Materská škola je zameraná na oboznamovanie detí s nemeckým jazykom simultánnym spôsobom. Organizácia školy sa vnútorne člení na pedagogický úsek a ekonomicko-správny úsek. Uvedené útvary sú organizačné celky, ktoré komplexne zabezpečujú a koordinujú väčší rozsah vzájomne súvisiacich činností určitého zamerania. Na čele útvarov sú vedúci zamestnanci organizácie, ktorí sú priamo podriadení riaditeľovi školy.
Školský klub detí poskytuje výchovu a vzdelávanie mimo vyučovania pre deti 1.-5.ročníka základnej školy pre deti zapísané do oddelení a krúžkov. Uvedené krúžky sú financované zo vzdelávacích poukazov a z príspevkov rodičov. Na škole pôsobia dve samostatné organizácie rodičov, t.j. pri materskej škole a pri základnej škole. Rodičovské združenia hospodária ako samostatné právne subjekty. Podieľajú sa v rámci vlastného rozpočtu na zabezpečovaní výchovno-vyučovacích cieľov školy priamym financovaním akcií a projektov, ktoré slúžia potrebám ich detí. 
Školské stravovacie zariadenie je súčasťou školy a zabezpečuje stravovanie žiakov školy a školských zamestnancov. Zástupkyňa vedúcej ŠJ pre materskú školu je zodpovedná za zabezpečenie stravovania pre predškolské zariadenie a vedenie účtovnej evidencie a evidencie stravníkov na Šancovej. Riadi sa pokynmi vedúcej ŠJ.
Pre kontrolované obdobie rokov 2010 a 2011 si rozpočtová organizácia zriadila hospodárske strediská na sledovanie príjmov a výdavkov rozpočtu subjektu verejnej správy. Jedná sa o stredisko ZŠ, MŠ, ŠKD a ŠJ. Pre jednotné vedenie účtovníctva si organizácia vydala „Smernicu pre vedenie účtovníctva“ v súlade so zákonom č. 431/2002 Z.z. o účtovníctve v znení n.p. a opatrenie MF SR                   č. MF/16786/2007-31 v znení n.p.. Programové vybavenie je zakúpené od firmy TRIMEL a obsahuje podsystém účtovníctva, zmlúv a majetku. 
Kontrolná skupina vychádzala pri preverovaní rozpočtového hospodárenia organizácie z hlavných kníh hospodárenia školy, účtovných kníh, účtovných  výkazov, finančných výkazov, zo záznamov z finančného usporiadania ZŠ s MŠ Za kasárňou 2 k rozpočtu MČ B-NM za rok 2010 a 2011, z  rozborov hospodárenia  školy, schváleného príspevku od zriaďovateľa za uvedené obdobie, výsledkov inventarizácie vykonanej v kontrolovaných rokoch, ďalej z účtovných dokladov, účtovného rozvrhu, odberateľských faktúr a dodávateľských faktúr a príjmových a výdavkových účtov organizácie. 
Na základe rozpisu normatívneho prepočtu finančných prostriedkov z MŠ SR a v náväznosti na rozpis z Magistrátu hl. mesta SR Bratislavy a schváleného rozpočtu MČ B-NM boli schvaľované normatívne a nenormatívne finančné prostriedky. V súlade s rozpisom finančných prostriedkov z Magistrátu hl. mesta SR Bratislavy boli kontrolovanému subjektu poskytované priebežne transfery bežných výdavkov, ktoré boli určené a schválené MÚ B-NM. Dotácia na prevádzku bola prideľovaná podľa potreby zariadení. 
Rozpočtovým opatrením starostu MČ B-NM č. 21/2010 sa zvýšili pôvodné bežné výdavky o 10.483,- €. Rozpočtovým opatrením starostu MČ B-NM č. 28/2011 sa zvýšili pôvodne plánované bežné výdavky o 5.812,- € /odstránenie havarijných stavov, opravy/ a rozpočtovým opatrením starostu MČ B-NM č. 37/2011 bolo vydané povolenie na úpravu rozpočtu na čerpanie prenesených kompetencií vo výške    3.120,- €. Kontrola použitia uvedených rozpočtových prostriedkov je obsiahnutá v časti správy o výdajoch organizácie.
Kontrolou evidencie hmotného investičného majetku a inventára školy za roky 2010 a 2011 kontrolná skupina preverila účtovné stavy zariadení podľa súvisiacich interných dokladov. V roku 2010 bol stav na účte 021-stavby navýšený celkovo o 107.700,37 €, z toho zariadenie Športové ihrisko v hodnote 98.631,85 €  /interný doklad č.4/, zariadenie Spevnenie príjazdovej komunikácie v hodnote 5.687,02 € /interný doklad č.28/ a Oplotenie miniihriska v hodnote 3.381,50 €. Stav na účte 022-samostatné hnuteľné veci bol v uvedenom roku navýšený celkovo o 12.543,08 €, z toho suma 3.008,61 € bola použitá na zakúpenie sporáka do ŠJ MŠ a suma 9.534,47 € na zakúpenie trojpece a kotla do ŠJ ZŠ v rámci modernizácie kuchyne /interný doklad č.89/. Kontrolou preberacích a odovzdávajúcich protokolov /prevod majetku z MÚ/ a zápisov o zaradení a  prevzatí majetku do užívania neboli zistené nezrovnalosti v porovnaní s účtovným stavom. V roku 2011 boli stavy na účte 021 a 022 nezmenené. 
Organizačný poriadok, ako základný organizačný predpis ZŠ s MŠ Za kasárňou 2, bol do ukončenia kontroly upravený na základe skutočného organizačného členenia školy a riadenia organizácie v nepedagogickej oblasti, t.j.      v ekonomicko-správnom úseku. Zo strany kontrolnej skupiny bola zodpovedná pracovníčka pre oblasť ekonomickú upozornená na vnútornú smernicu o predbežnej a priebežnej finančnej kontrole, ktorá má byť upravená v súlade so zákonom /zmeny nastali od 1.4.2012/.
Kontrolovaný subjekt v preverovanom období hospodáril s rozpočtom schváleným MZ MČ B-NM a pri jeho zostavovaní sa riadil záväznými ukazovateľmi určenými zriaďovateľom. 
Preverovaná organizácia účtuje v sústave podvojného účtovníctva podľa opatrenia MF SR č. MF/16786/2007-31 z 8.8.2007, ktorým sa ustanovujú podrobnosti o postupoch účtovania a rámcovej účtovej osnove pre rozpočtové           a príspevkové organizácie, štátne fondy, obce a VÚC v znení neskorších zmien        a doplnkov. V zmysle zákona č. 431/2002 Z.z. o účtovníctve v znení n.p. a v zmysle vyššie uvedeného opatrenia MF SR má kontrolovaná organizácia vypracovanú Smernicu pre vedenie účtovníctva. Za účelom jednotného postupu pri výkone jednotlivých pracovných činností má organizácia vypracované, resp. aktualizované    v súlade s príslušnými právnymi predpismi a súvisiacimi predpismi ďalšie vnútorné normy, ako Smernica pre verejné obstarávanie a iné interné predpisy, ktorých dodržiavanie bolo preverené priebežne pri kontrole jednotlivých činností.

k bodu 1/
 
	Kontrolou príjmovej časti rozpočtu organizácie ZŠ s MŠ Za kasárňou 2 boli preverené príjmy za nebytové priestory, školský klub detí, materskú školu, škody       a úroky, ako i granty za obdobie rokov 2010 a 2011.	
	Celkový odvod príjmov v roku 2010 bol vo výške 91.092,86 €, t.j. 118,22 %, z toho za rok 2009 v sume 865,51 €. Rozpočet bol stanovený vo výške 77.056,- €. Celkový odvod príjmov v roku 2011 bol vo výške 111.397,70 €, t.j.125,17 %. Rozpočet bol stanovený vo výške 89.000,- €. Stav účtu nevyinkasovaných príjmov minulých období ku koncu roka bol vo výške 4,62 €. Vykázaný rozdiel súvisí s pohľadávkou z roku 2010 a predpisu neprevedeného zostatku príjmového účtu ku koncu roka. Uvedené bolo vysporiadané v januári  2012.
	Kontrolou príjmov z podnikania a vlastníctva majetku boli preverené prenajaté priestory a objekty školy. V roku 2010 boli uvedené príjmy rozpočtované vo výške 13.930,- € a skutočný odvod príjmov bol vo výške 16.163,63 €, t.j. 116,04 %. V roku 2011 boli príjmy za nebytové priestory rozpočtované vo výške 16.000,- € a skutočný príjem bol 22.501,65 €, t.j. 140,64 %.
 
 	Na základe uzatvorených zmlúv boli prenajaté nájomcom nebytové priestory a pozemky:
- pre roky 2009-2010
NZ č.1/2009 – Nemetschek – telocvičňa /21.9.2009-16.6.2010/,
NZ č.2/2009 – Mgr. Ján Sirota – SZUŠ - kresliareň  /1.10.2009-30.6.2010/
NZ č.3/2009 -  Mgr. Ján Sirota – SZUŠ - trieda MŠ  /1.10.2009-16.6.2010/
NZ č.4/2009 – Alexandra Puchovská – LADON - kresliareň  /5.10.2009-16.6.2010/
NZ č.5/2009 – JUDr. Marek Hanúsek – telocvičňa /5.10.2009-31.5.2010/
NZ č.6/2009 – Ing. Tomáš Frkala – telocvičňa /6.10.2009-19.5.2010/
NZ č.7/2009 – Pavol Dzech – telocvičňa /6.10.2009-12.5.2010/
NZ č.8/2009 – Denisa Prdová – telocvičňa /8.10.2009-5.6.2010/
NZ č.9/2009 – Andrej Hoos – telocvičňa /7.10.2009-5.6.2010/
NZ č.10/2009 – Horáček – Choreocentrum – telocvičňa /1.9.2009-30.6.2010/
-pre roky 2010-2011
NZ č.1/2010 – Jazyková škola IN – trieda - /20.9.2010-30.6.2011/
NZ č.2/2010 – Mgr. Horáček – Choreocentrum – telocvičňa /1.9.2010-31.8.2011/
NZ č.3/2010 – Nemetschek – Slovensko, s.r.o. – telocvičňa /1.11.2010-20.6.2011/
NZ č.4/2010 – Súkromná ZUŠ – trieda /1.10.2010-23.6.2011/
NZ č.5/2010 – Mgr. Ján Sirotka – kresliareň /5.10.2010-22.6.2011/
NZ č.6/2010 – Ing. Pavol Palka – telocvičňa /8.11.2010-13.5.2011/
NZ č.7/2010 – Ing. Frkala Tomáš – telocvičňa /11.10.2010-31.5.2011/
NZ č.8/2010 – Pavol Dzech – telocvičňa /9.11.2010-10.5.2011/
NZ č.9/2010 – JUDr. Marek Hanúsek – telocvičňa /7.10.2010-23.6.2011/
NZ č.10/2010 – Ing. Karin Flakalová – telocvičňa /27.102010-23.3.2011/
NZ č.11/2010 – Martin Žák – Towercom – telocvičňa /1.10.2010-30.4.2011/
NZ č.12/2010– Ing.Tomáš Valkovič – SWAN, o.s. – telocvičňa  /3.11.2010-23.6.2011/
NZ č.13//2010 – Viktor Prisík – trieda na tanec  /27.9.2010-22.6.2011/
NZ č.14/2010 – Peter Maťašeje – telocvičňa /3.11.2010-30.4.2011/
NZ č.15/2010 – Alexandra Púchovská – LADON – kresliareň /27.9.2010-22.6.2011/
NZ č.16/2010 – FK INTER Bratislava – vonkajšie ihrisko /12.11.2010-17.12.2011
                                                                                               17.1.2011-31.3.2011/
-pre roky 2011-2012
NZ č.1/2011 – Jazyková škola IN – trieda - /20.9.2011-30.6.2012/
NZ č.2/2011 – Ján Mikuš – Food parcel service – sklad /1.9.2011-31.8.2012/
NZ č.3/2011 – Frisík Viktor – trieda /3.10.2011-20.6.2012/
NZ č.4/2011 – Marek Bukovič –  telocvičňa /7.11.2011-30.4.2012/
NZ č.5/2011 – Mgr. Poláková Zuzana, Nemetschek, s.r.o. – telocvičňa /12.9.2011- 18.6.2012/
NZ č.6/2011 – Ing. Tomáš Frkala – telocvičňa  /12.9.2011-18.6.2012/
NZ č.7/2011 -  Jana Stachová – telocvičňa /3.10.2011-27.4.2012/
NZ č.8/2011 – Tomáš Valkovič – SWAN, a.s. – telocvičňa /2.11.2011-4.5.2012/
NZ č.9/2011 – Peter Maťašeje – telocvičňa /3.11.2011-4.5.2012/
NZ č.10/2011 – Mgr. Adela Papajová, Tanečné štúdio DANCY – trieda /1.10.2011-18.6.2012/
NZ č.11/2011 – Alexandra Púchovská, LADON – trieda /9.10.2011-18.6.2012/
NZ č.12/2011 – Mgr. Sirotka, Súkromná ZUŠ - kresliareň a trieda /3.10.2011-29.6.2012/
NZ č.13/2011 – Mgr. Sirotka, Súkromná ZUŠ – trieda /3.10.2011-22.6.2012/
NZ č.14/2011 – Slezák František – telocvičňa /3.10.2011-25.4.2012/
NZ č.15/2011 – Suchý Andrej – automat tovarový  /1.10.2011-30.9.2012/
NZ č.16/2011 – Peter Štepán, OZ REFTCTANGULO 361 – trieda /3.10.2011-27.6.2012/
NZ č.17/2011 – Miroslava Fábiová, PFD International – sklad /1.9.2011-31.8.2012/
NZ č.18/2011 – Marta Synaková – trieda MŠ /17.10.2011-30.6.2012/

	Okrem uvedených NZ boli preverené i dlhodobé zmluvy uzatvorené v predchádzajúcom období, ktoré boli platné i v čase konania kontroly. Jedná sa o zmluvu o zabezpečení mliečnych výrobkov /RAJO, a.s./ a zmluvu o zabezpečení nápojov /Coca-Cola HBC/. Zmluva o prevádzke automatov, ich rozmiestnení a operatingu bola uzatvorená s firmou Alais Dallmayr automaten-service, s.r.o.. 
	Zmluvy boli uzatvorené v zmysle § 3 zákona č.116/1990 Zb. o nájme a podnájme nebytových priestorov v znení neskorších zmien a doplnkov a ust.  § 663 a nasl. Občianskeho zákonníka, resp. zákona č.18/1996 Z.z. o cenách v znení neskorších predpisov. Jedná sa o krátkodobé zmluvy uzatvárané na dobu určitú do    1 roka. Podľa uzatvorených zmlúv výška nájomného za prenajaté priestory je stanovená v zmysle zákona č.18/1996 Z.z. o cenách dohodou zmluvných strán. Režijné náklady sú zahrnuté vo výške nájomného s tým, že výška nájomného môže byť v priebehu prenajatého obdobia upravovaná vzhľadom na zvyšovanie cien energií.
V čase konania kontroly sa riaditelia škôl podieľali na príprave cenníkov nájmov nebytových priestorov, ktoré predkladali Školskému úradu MČ B-NM. V cenníkoch uvedené ceny sú minimálne, prenajímateľ sa môže dohodnúť s nájomcom i na vyšších cenách. V prípade dokázateľných zvýšených nákladov v priebehu nájmu na réžiu a prevádzkovanie priestorov prenajímateľ po dohode s nájomcom môže cenu upraviť. Nebytové priestory prenajímané nad jeden kalendárny rok sa prenajímajú podľa osobitného predpisu v spolupráci so zriaďovateľom.
	Okrem vyššie uvedených príjmov bol v roku 2011 školou prijatý poplatok za príležitostný prenájom za vestibul školy /NUEN, spol. s.r.o./. K uvedenému prenájmu nebola predložená zmluva. Podľa vyjadrenia zodpovednej pracovníčky akciu súvisiacu s prenájmom organizoval MÚ B-NM, ktorý zmluvu nepredložil. 
	Príjem školy za kontrolované obdobie tvoria i zálohy na energie školského bytu, réžie ZŠ, réžie ŠJ, poplatky za žiacke knižky a refakturácia prenájmu bazéna na Pasienkoch podľa NZ č.67/2009 S. Kovalíkovej, učiteľky plávania.
	V roku 2010 došlo k prekročeniu rozpočtovaných príjmov školy, okrem príjmov za prenájom nebytových priestorov i za réžiu, škody spôsobené žiakmi a služby /312,12 %/. V roku 2011 došlo k prekročenie rozpočtovaných príjmov kontrolovaného subjektu okrem príjmov za prenájom nebytových priestorov i za réžiu, škody spôsobené žiakmi a služby /105,67 %/
	Kontrolou príjmového rozpočtového účtu organizácie v náväznosti na výpisy z banky, uzatvorené nájomné zmluvy, odberateľské faktúry a úhrady platieb neboli zistené ku koncu rokov 2010 a 2011 nezrovnalosti. V súvislosti s uvedeným boli prekontrolované i  predpisy za rozpočtové príjmy, týkajúce sa uzatvorených zmlúv. Tieto sú vyhotovené s termínom platby podľa uzatvorených zmlúv. Zodpovedná pracovníčka s blížiacim sa koncom účtovného roka upozorňuje zmluvných partnerov na dodržanie splatnosti odberateľských faktúr a úhrad záväzkov z dôvodu, že koncom roka dochádza k nulovaniu účtov /všetky platby sú odvedené na účet zriaďovateľa a následne zriaďovateľ prevedie odvedené finančné prostriedky späť na účet školy.
            Ďalej boli prekontrolované mesačné úroky z vkladov organizácie z účtov finančného hospodárenia, ktoré súhlasia s bankovými výpismi. V roku 2010 sa jednalo o čiastku 11,72 € a v roku 2011 o čiastku 9,33 €. Z dôvodu pochybenia Dexia banky neboli odvedené MÚ ku koncu roka 2011 úroky vo výške 0,64 €. Uvedený rozdiel bol v mesiaci január 2012 vyrovnaný.
	Zvýšené príjmy organizácie /ostatné príjmy/ súviseli v roku 2010 s vrátením zúčtovania zdravotného poistenia, t.j. 2.588,- € a v roku 2011 bola skutočnosť  v uvedenej časti rozpočtu 17.896,- €. Jednalo sa o vyúčtovanie TÚV a ÚK, ako i pohľadávky a vratky poistného. 
V roku 2010 ani v roku 2011 kontrolovaný subjekt neprijal žiadne dary. Zostatok na darovacom účte ku koncu účtovných období súvisí s nevyčerpanými finančnými prostriedkami z darov z roku 2007, ktoré neboli použité /229,50 €/. Kontrolou bol preverený bankový darovací účet mimorozpočtový /bankové výpisy, konto účtu 221 200/, t.j. príjem daru na účet a prevod transferu na príjmový rozpočtový účet.   
Okrem vyššie uvedeného bol škole poskytnutý v roku 2010 príspevok ako dar starostu MČ B-NM na lyžiarsky výcvikový kurz pre žiakov školy vo výške 2.256,92 € a plavecký výcvik vo výške 2.660,- €. V roku 2011 starosta MČ B-NM poskytol škole príspevok na lyžiarsky výcvikový kurz vo výške 2.223,73 € a na plavecký výcvik vo výške 1.820,- €. Zúčtovanie uvedených príspevkov v náväznosti na úhradu dodávateľských faktúr bolo predmetom kontroly bežných výdavkov organizácie     /bod 2/.  
	V rámci Programu celoživotného vzdelávania COMENIUS – školské partnerstvá boli v roku 2010 poskytnuté finančné prostriedky - granty vo výške 2.279,35 €, určené na výdaje súvisiace so zabezpečením aktivít spolupráce s partnerskými školami v anglickom jazyku /Taliansko, Grécko, Španielsko, Portugalsko, Veľká Británia, Severné Írsko, Belgicko, Rumunsko, Poľsko, Turecko/. Uvedené financie boli použité na nákup materiálu a cestovné výdavky spojené s cestami v rámci projektu. Na grantovom účte ku konca  roku 2010 bol nevyčerpaný zostatok preddavku grantu vo výške 7.078,59 € a v roku 2011 bol nevyčerpaný zostatok preddavku grantu vo výške 295,95 €. Výpisy bankových transakcií súhlasia s internými dokladmi organizácie. 
	Kontrolou plnenia rozpočtovaných príjmov v náväznosti na predpisy a odvody príjmov kontrolná skupina nezistila nezrovnalosti. Organizácia postupovala v súlade so zákonom o rozpočtových pravidlách územnej samosprávy.

k bodu 2/

	Kontrolou, zameranou na čerpanie bežných výdavkov preverovaného subjektu v hodnotenom období, boli preukázané nasledovné skutočnosti :
	Celkový rozpočet bežných výdavkov na rok 2010 bol schválený v objeme 1.235.132,- €, upravený na 1.290.903,- € a čerpaný bol vo výške 1.432.542,37 €.  Na rok 2011 bol celkový rozpočet bežných výdavkov schválený v objeme 1.335.855,- €, upravený na 1.344.787,- € a čerpanie predstavovalo čiastku 1.409.625,14 €.
	Preverením dotácie rozpočtových prostriedkov porovnaním poskytnutej            a čerpanej dotácie bolo zistené, že organizácia vrátila z vlastných zdrojov nevyčerpanú dotáciu na účet zriaďovateľa k 31.12.2010 vo výške 9,84 €.                    K 31.12.2011 banka nevykonala prevod zostatku nevyčerpanej dotácie vo výške 30,73 € na účet zriaďovateľa. Uvedený prevod bol  po reklamácii školy realizovaný ku dňu 9.1.2012.	
	Vykonanou kontrolou dokladov, týkajúcich sa  čerpania výdavkov na materiál  a služby /pol. 633/ bolo zistené, že pre rok 2010 bol rozpočet uvedených výdavkov schválený v objeme 26.196,- € a čerpanie bolo vo výške 38.674,18 €, pričom čerpanie podľa stredísk bolo nasledovné : ZŠ vo výške 29.359,02 €, ŠJ vo výške          3.632,65 €, ŠKD vo výške 346,99 € a MŠ vo výške 5.335,52 €. Na rok 2011 boli rozpočtované predmetné výdavky v objeme 26.851,- € a čerpanie bolo vo výške 25.907,31 €, z toho čerpanie podľa stredísk bolo : ZŠ vo výške 18.882,63 €, ŠJ vo výške 1.472,23 €, ŠKD vo výške 1.004,75 € a MŠ vo výške 4.547,70 €.     
	Kontrolou bolo zistené, že v hodnotenom období preverovaná organizácia         v rámci uvedenej položky zabezpečila rôzny materiál, ako výpočtovú techniku, údržbársky materiál, kancelárske potreby, čistiace potreby, odbornú literatúru, telocvičné náradie, šatňové skrine, kopírovací stroj s tlačiarňou, nábytok do ŠJ, učebné pomôcky pre MŠ, keramické tabule, tonery, kancelársky nábytok a iný materiál potrebný pre chod organizácie. Preverením náhodne vybraných účtovných dokladov, preukazujúcich nákup materiálu bezhotovostne, neboli zistené nedostatky. Došlé faktúry /za dodanie tovaru, služieb a prác/ boli zaevidované v knihe faktúr.      K faktúram za nákup materiálu boli doložené doklady /objednávka, dodací list, príjemka/, dokumentujúce opodstatnenosť zaúčtovania dokladu. Nákup bol realizovaný na základe objednávky, schválenej riaditeľom školy. Jednalo sa o nákup materiálu väčšieho rozsahu, ako napr.:
-fa č. 20104 vo výške 1.114,68 € za nákup počítačovej zostavy pre ekonomické oddelenie, 
- fa č. 201005 vo výške 325,55 € za nákup kopírovacieho stroja s tlačiarňou pre        I. stupeň ZŠ,
- fa č. 1010688 a fa č. 1010935 spolu vo výške 5.329,30 € za nákup 120 ks jedálenských stoličiek, 
- fa č. 100213 vo výške 4.462,50 € za nákup 30 ks jedálenských stolov, 
- fa č. 201010 vo výške 533,67 € za nákup počítačovej zostavy pre ŠJ, 
- fa č. 5251050 vo výške 634,94 € za nákup interiérového vybavenia pre MŠ /police, koberce, úložne boxy/, 
- fa č. 101096 vo výške 818,58 € za nákup pracovného odevu a obuvi pre zamestnancov ŠJ, 
- fa č. 212192 vo výške 1.500,- € za nákup učebných pomôcok /interaktívna tabuľa, výučbové CD/,
- fa č. 201108 vo výške 544,95 € za nákup notebooku pre MŠ, 
- fa č. 211226 vo výške 2.040,66 € za nákup 15 ks lavíc, 
- fa č. 2011067, 2011069, 2011072, 2011074 spolu vo výške 1.349,44 € za nákup nábytku do kancelárie RŠ.
 
	Kontrolou bolo zistené, že za účelom nákupu toneru a za účelom nákupu kancelárskych potrieb má preverovaný subjekt uzatvorenú kúpnu zmluvu. Preverením fakturácie /napr. fa č. 2380041925, 2380042179, 1087931, 1088849, 2380077991/ za dodaný tovar neboli zistené nedostatky. Nákup bol realizovaný na základe objednávky, schválenej riaditeľom školy. 	 
	V súvislosti s vedením pokladničnej agendy má organizácia vypracovanú internú smernicu v zmysle zákona o účtovníctve a v zmysle opatrenia MF SR             č. 16786/2007. 
	Pri kontrole náhodne vybraných účtovných dokladov, preukazujúcich nákup materiálu v hotovosti bolo zistené, že výdavkové pokladničné doklady  boli vystavené  na meno príjemcu, ktorý prevzatie hotovosti potvrdil svojím podpisom a boli doložené dokladom o nákupe.
	 Kontrolou vykonania inventarizácie pokladničnej hotovosti v súlade s § 29 ods. 3 zák. č. 431/2002 Z.z. o účtovníctve v znení n.p., neboli zistené nedostatky. Kontrolnej skupine boli predložené doklady, preukazujúce jej vykonanie, kde neboli zistené rozdiely medzi  fyzickým a účtovným stavom hospodárskych prostriedkov.   Denný limit zostatku pokladničnej hotovosti stanovený riaditeľom školy vo výške 1.000,- € bol  v sledovanom období dodržiavaný.
Kontrolou dokladov, preukazujúcich čerpanie výdavkov na rutinnú                    a štandardnú údržbu /pol. 635/ bolo zistené, že pre rok 2010 bol rozpočet uvedených  výdavkov schválený v objeme 51.338,- € a čerpanie bolo vo výške 155.481,71 €,        z toho čerpanie na ohlásené havárie bolo vo výške 97.580,26 €. Čerpanie uvedenej položky podľa stredísk bolo nasledovné : ZŠ vo výške 105.347,15 €, ŠJ vo výške 6.885,41 € a MŠ vo výške 43.249,12 €. Na rok 2011 boli rozpočtované predmetné výdavky v objeme 64.158,- € a čerpanie bolo vo výške 113.077,- €, z toho čerpanie  na ohlásené havárie bolo vo výške 38.427,30 €. Čerpanie uvedenej položky podľa stredísk bolo nasledovné : ZŠ vo výške 92.153,17 €, ŠJ vo výške 18.029,16 €, MŠ vo výške 2.628,67 € a ŠKD vo výške 266,- €.       
	Vykonanou kontrolou bolo preukázané, že čerpanie poskytnutej dotácie vo výške 97.580,26 € na ohlásené havárie v zmysle zákona č. 597/2003 Z.z.                    o financovaní základných škôl, stredných škôl a školských zariadení v znení n.p. bolo v roku 2010 nasledovné :
1. Odstránenie havarijného stavu v uvoľnených priestoroch MŠ v celkovej výške 
     39.472,80 €, z toho  : 
     - rekonštrukcia elektrického zariadenia vo výške 2.702,85 € /fa č. 101206/
     - stavebné práce vo výške 27.354,43 € /fa č. 2010031/
     - maliarske práce vo výške 5.729,- € /fa č. 162010/ 
     - výmena okien vo výške 3.686,52 € /fa č. 1007014/

2.  Dotácia vo výške 24.843,46 €, z toho :
     - oprava stropu WC vo výške 20.788,40 € /fa č. 452010/ 
     - výmena okien na WC vo výške 4.055,06 € /fa č. 100800005/

3. Dotácia vo výške 33.264,- €, z toho :
    - oprava sklobetónovej steny na chodbe vo výške 21.734,50 € /fa č. 201001/
    - oprava strechy nad chodbou vo výške 11.529,50 € /fa č. 201002/.

	V roku 2011 bolo čerpanie poskytnutej dotácie vo výške 38.427,30 € na odstránenie havarijných stavov  nasledovné :
- oprava odtokov z WC školy vo výške 1.914,- € /fa č. 16/11/
- oprava ríms na budove školy v časti od ihriska, v átriu, na severe a juhu budovy vo výške 27.413,75 € /fa č. 2011002/
- oprava závad na elektroinštalácii v ŠJ vo výške 9.099,55 € /fa č. 1108035/.

	Kontrolou dokladov, preukazujúcich zabezpečenie vyššie uvedených prác            /cenové ponuky, objednávka, faktúra a i./ neboli zistené nedostatky. Zúčtovanie výdavkov, spojených s odstránením havarijného stavu vrátane súvisiacich dokladov, bolo kontrolovaným subjektom predložené v lehote do 30 dní na odd. hospodársko-finančné MÚ B-NM. 
	Preverením účtovných dokladov bolo ďalej zistené, že v hodnotenom období kontrolovaná organizácia v rámci položky 635 zabezpečila rôzne drobné opravy          a bežnú údržbu, ako : kontrola hasiacich prístrojov a hydrantov, revízia plynového zariadenia, revízia výťahu, ciachovanie váh, deratizačné práce, údržba výpočtovej techniky, oprava výmenníkovej stanice, oprava elektrických rozvodov a elektrických spotrebičov, oprava rozvodov SV, oprava kanalizácie, revízia a oprava náradia           v telocvični, ale aj práce väčšieho rozsahu. Jednalo sa o nasledovné zabezpečenie prác : 
- fa č. 42010 vo výške 813,96 € za vodoinštalatérske práce v sociálnych zariadeniach ZŠ ,
- fa č. 62010 vo výške 330,52 € za  odstránenie poruchy kanalizácie, rozvodov, 
- fa č. 82010 vo výške 829,55 € za kúrenárske práce - oprava ÚK, 
- fa č. 102010 vo výške 556,33 € za opravu sociálnych zariadení v ZŠ, 
- fa č. 12010 vo výške 3.243,30 € za maľovanie priestorov v ŠJ a priľahlých priestorov, 
- fa č. 122010 vo výške 2.092,02 € za opravu hlavných uzáverov TÚV                        v energokanáli pred budovou MŠ a oprava zdravotechniky v sociálnych zariadeniach MŠ, 
- fa č. 42010 vo výške 909,40 € za maliarske práce chodieb na prízemí ZŠ, 
- fa č. 201006 vo výške 1.139,20 € za údržbárske práce výpočtovej techniky,
- fa č. 162010 vo výške 562,19 € za vodoinštalatérske práce v MŠ, 
- fa č. 100800002 vo výške 9.545,68 € za montáž plastových okien do 2 tried, pričom  dodávateľ bol vybraný v procese verejného obstarávania.   
- fa č. 1007003 vo výške 916,32 € za montáž žalúzií v ZŠ,  
- fa č. 82010 vo výške 785,- € za maliarske práce v počítačovej triede, 
- fa č. 101113476 vo výške 1.145,97 € za opravu kanalizačných rozvodov, 
- fa č. 1100084 vo výške 2.112,25 € za opravu na rozvode TÚV v školskej kuchyni, 
- fa č. 72010 vo výške 2.587,60 € za maliarske práce v ŠJ a priľahlých priestoroch, 
- fa č. 201013 za údržbu VT vo výške 1.492,14 €, 
- fa č. 2010022 vo výške 2.544,08 € za opravu fasády budovy školy. Dodávateľ prác bol vybraný na základe verejného obstarávania. 
- fa č. 201014 vo výške 1.386,58 € za údržbu VT, 
- fa č. 42011 vo výške 1.515,58 € za vodoinštalatérske práce v ZŠ, 
- fa č. 62011 vo výške 2.572,90 € za maliarske práce v MŠ, 
- fa č. 172011 vo výške 1.186,80 € za opravu rozvodov SV a kanalizácie,  
- fa č. 2011010 vo výške 1.722,74 € za opravu omietok a dlažby v kuchyni ŠJ. Dodanie prác bolo zabezpečené prieskumom trhu v procese verejného obstarávania.  
- fa č. 372011 vo výške 2.548,80 € za vodoinštalatérske práce v ŠJ pri MŠ. Dodávateľ bol vybraný verejným obstarávaním.  
- fa č. 1108036 vo výške 1.960,36 € za dodávku a montáž centrálneho odsávania        v kuchyni ŠJ,
- fa č. 1110048 vo výške 1.920,17 € za opravu a montáž ventilátorov v telocvični.

	V súvislosti s kontrolou postupu zabezpečenia procesu verejného obstarávania pri zadávaní vyššie uvedených zákaziek na dodanie prác neboli zistené nedostatky. Preverovaný subjekt, ako verejný obstarávateľ, má pre uplatnenie postupu na obstarávanie tovaru, služieb a prác vydanú internú smernicu platnú od  1.1.2010. Uvedený vnútorný predpis upravuje postup pri zadávaní zákaziek               s nízkymi hodnotami v súlade s § 102 zákona o verejnom obstarávaní. Smernica súčasne vymedzuje finančné limity zákaziek s nízkymi hodnotami, pre ktoré platí postup priameho zadania zákazky  bez vykonania prieskumu trhu. Bolo preukázané, že výkon činností, spojených s verejným obstarávaním, bol v súlade s príslušnou právnou normou a v súlade s vyššie uvedeným interným predpisom.        
	Preverením bolo ďalej zistené, že výkon prác bol pre kontrolovaný subjekt zabezpečený v sledovanom období aj na základe nasledovných dodávateľských zmlúv :
- Zmluva o dielo, ktorej predmetom je zabezpečenie údržbárskych prác /vodoinštalatérske, kúrenárske, obkladacie  práce a i./, uzatvorená na dobu neurčitú. Podkladom pre fakturáciu za vykonané práce bol súpis uskutočnených prác                a výkonov. Kontrolou faktúr bolo v 2 prípadoch /fa č. 62010, fa č. 422010/ zistené,  že vykonanie uskutočnených prác a výkonov nebolo písomne potvrdené zo strany objednávateľa v zmysle čl. V. bod 2/ predmetnej zmluvy. Uvedený nedostatok bol      v priebehu kontroly prerokovaný so zodpovedným zamestnancom školy.
- Zmluva na zabezpečenie  servisu, správy rozšírenia siete a VT uzatvorená v roku 2007 na dobu neurčitú. Prílohu zmluvy tvoril cenník služieb platný od 1.1.2009. Kontrolou účtovných dokladov /fa č. 201001, 201006, 201009, 201101, 201104 a i./ bolo zistené, že  výkon prác bol fakturovaný v súlade s cenníkom služieb a k faktúre bol doložený súpis uskutočnených prác a výkonov odsúhlasený riaditeľom školy.       V prípade fa č. 201114 neobsahoval priložený súpis požadovaný rozpis prác vykonaných za 9 hod. v sume 71,70 €.  Zistenie, týkajúce sa  nedodržania čl. IV. bodu 1/ predmetnej zmluvy, t.j. že výkon prác nebol zabezpečený na základe objednávky /fa č. 201006, 201104, 201106/ bol prerokovaný v priebehu kontroly         s riaditeľom organizácie. Kontrolou bolo taktiež zistené, že náklady súvisiace so správou VT boli v roku 2010 vo výške 9.950,- € a v roku 2011 vo výške 13.280,- €. Vzhľadom k tomu, že vyššie uvedená zmluva je z roku 2007 a náklady na predmetnú činnosť sú vysoké a rastúce, kontrolná skupina odporúča zvážiť výber nového dodávateľa v danej oblasti. 
	Zameraním kontroly na čerpanie výdavkov na ostatné tovary a služby /pol. 637/ bolo zistené, že pre rok 2010 bol rozpočet uvedených výdavkov schválený         v objeme 68.135,- € a čerpaný bol vo výške 100.650,02 €. Čerpanie podľa stredísk bolo nasledovné : ZŠ vo výške 81.530,63 €, ŠJ vo výške 5.041,40 €, ŠKD vo výške 8.620,20 € a MŠ vo výške 5.457,79 €. 
Pre rok 2011 boli predmetné výdavky schválené v objeme 59.129,- €                a čerpané boli vo výške 75.409,15 €, pričom čerpanie podľa stredísk bolo : ZŠ vo výške 57.411,44 €, ŠJ vo výške 7.035,61 €, ŠKD vo výške 5.724,99 € a MŠ vo výške 5.237,11 €.  
V rámci služieb boli zabezpečené rôzne služby, ako odvoz a likvidácia odpadu, deratizačné práce, rôzne školenia a ostatné služby. Kontrolou účtovných dokladov neboli zistené nedostatky. K faktúram boli doložené súvisiace doklady         a vystavené platobné poukazy, obsahujúce požadované údaje podľa predtlače /názov a adresa dodávateľa, suma, bankové spojenie a účel platby/, ako aj preukázanie vykonania priebežnej finančnej kontroly v súlade so zákonom               č. 502/2001 Z.z. o finančnej kontrole a vnútornom audite v znení n.p. a vnútornej smernici k citovanému zákonu.
	V súvislosti s vyššie uvedenou položkou má preverovaný subjekt uzatvorené aj dodávateľské zmluvy, platné pre hodnotené obdobie. Jednalo sa o nasledovné zmluvné vzťahy na zabezpečenie služieb :
- Zmluva o zabezpečení plnenia úloh na úseku PO, uzatvorená na dobu neurčitú, ktorej prílohu tvoril cenník služieb. Kontrolou účtovných dokladov neboli zistené nezrovnalosti. 
- Zmluva o poskytovaní služieb v oblasti BOZP na dobu neurčitú. Kontrolou fakturácie neboli zistené nedostatky. Zmluvne dojednané služby boli fakturované      v zmysle dohodnutej ceny.
- Zmluva o dielo na pranie a žehlenie bielizne pre MŠ, uzatvorená v roku 2009 na dobu neurčitú. Preverením dokladov súvisiacich s poskytovaním predmetných služieb neboli zistené nedostatky. K faktúre bol doložený dodací list s potvrdením     o prevzatí bielizne objednávateľom. 
- Zmluva  na výkon prania a žehlenia bielizne pre ŠJ, uzatvorená na dobu neurčitú od 1.1.2010, Preverením dokladov súvisiacich s fakturáciou /objednávka, dodací list/ neboli zistené nedostatky. 

	Zameraním kontroly na dodržiavanie povinnosti, vyplývajúcej zo zákona           o slobodnom prístupe k informáciám v súvislosti so zverejňovaním zmlúv, objednávok a faktúr bolo zistené nasledovné : 
	V zmysle § 2 zákona č. 211/2000 Z.z. o slobodnom prístupe k informáciám      a o zmene a doplnení niektorých zákonov, v znení zákona č. 546/2010 Z.z., ktorým sa dopĺňa Občiansky zákonník v znení n.p. a ktorým sa menia a dopĺňajú niektoré zákony, je kontrolovaná organizácia od 1.1.2011 povinná zverejňovať zmluvy, objednávky tovarov a služieb a faktúry na tovary a služby na svojom webovom sídle. Zverejňovanie zmlúv sa dotýka všetkých zmlúv, podpísaných po 1. januári 2011, vrátane ich dodatkov, ako aj dodatkov uzavretých po 1. januári 2011, ktorými sa menia alebo dopĺňajú zmluvy uzavreté do 31.12.2010. V zmysle § 5a ods. 1 zákona   č. 211/2000 Z.z. sa jedná  o zmluvy, ktoré sa uzatvárajú a ktoré obsahujú informáciu získanú za verejné prostriedky alebo sa týkajú používania verejných prostriedkov, nakladania s majetkom organizácie a nakladania s finančnými prostriedkami Európskej únie. 
	Nariadenie vlády SR č. 118/2011 Z.z., účinné od 1.5.2011 ustanovilo hodnotu objednávok tovarov a služieb a faktúr za tovary a služby, na ktoré sa nevzťahuje povinnosť zverejňovania. Podľa uvedeného Nariadenia vlády SR , obec, VÚC a nimi zriadené rozpočtové organizácie alebo príspevkové organizácie nezverejňujú objednávky tovarov a služieb a faktúry za tovary a služby, ktorých súhrnná hodnota na jednej objednávke alebo na jednej faktúre nepresahuje sumu 1.000,- € bez DPH. 
	S účinnosťou od 1.1.2012 bolo novelou zákona č.211/2000 Z.z. zrušené nariadenie vlády SR č. 118/2011 Z.z., ktorým bola ustanovená hodnota objednávok tovarov a služieb a faktúr za tovary a služby, ktoré sa nezverejňovali. Ustanovenia     k úpravám zákona sa vzťahujú na povinne zverejňovanú zmluvu, uzavretú po 1.1.2012, na objednávku tovarov a služieb vyhotovenú po 1.1.2012 a na faktúru doručenú alebo zaplatenú po 1.1.2012. Kontrolovaný subjekt nemá k predmetnému zverejňovaniu dokumentov vypracovaný interný predpis, postupuje podľa príslušnej právnej normy. Podľa vyjadrenia riaditeľa školy zverejňovanie všetkých dokumentov  zabezpečuje tajomníčka školy. Kontrolná skupina odporúča dopracovať zabezpečovanie výkonu zverejňovania dokumentov do pracovnej náplní tajomníčky školy.
	Preverením splnenia si vyššie uvedenej povinnosti bolo zistené, že ku dňu 12.12.2012 kontrolovaný subjekt vykonal zverejnením faktúr 1323 záznamov, zverejnením zmlúv 39 záznamov a zverejnením objednávok 136 záznamov.  Porovnaním náhodne vybraných zverejnených dokumentov so súvisiacimi dokladmi    /kniha faktúr, kniha objednávok, zmluvy/ neboli zistené nedostatky. 
	Na základe vykonanej kontroly čerpania bežných výdavkov v ZŠ s MŠ Za kasárňou 2, kontrolná skupina hodnotí stav na uvedenom úseku činnosti za postačujúci s tým, že zistenia menej závažného charakteru uvedené v texte Záznamu boli prerokované v priebehu vykonávania kontroly s riaditeľom školy, resp. so zamestnancom povereným príslušnou agendou.   
Záver:

	Na základe vykonanej kontroly hospodárenia ZŠ s MŠ Za kasárňou 2, zameranou na preverenie hospodárenia organizácie v zmysle platných právnych predpisov a vnútorných noriem možno konštatovať, že vedenie organizácie si plní svoje pracovné úlohy zodpovedne, na požadovanej úrovni a na preverovaných úsekoch činnosti neboli kontrolnou skupinou zistené nedostatky závažnejšieho charakteru vyžadujúce si prijatie nápravných opatrení a z uvedenej kontroly bol vypracovaný záznam. 
Zistené nedostatky menšej závažnosti boli odstránené, resp. prerokované v priebehu výkonu kontroly s riaditeľom školy a boli dané do súladu s príslušnými právnymi normami, resp. s internými smernicami.